[image: image1.png]



Årsberetning 
for

AMU (Arbeidsmiljøutvalget)

ved 
Høgskolen i Narvik

2007
1. Fakta vedr. utvalget

Arbeidsmiljøutvalget (AMU) ved HiN ble opprettet i 1994.

Gjeldende utvalg består av 3 medlemmer fra arbeidsgiver og 3 fra arbeidstakersiden. Utvalget skiftet representanter i løpet av 2006:

	Funksjonstid 18.05.06 – 31.05.08

	Arbeidsgiversiden:

Direktør: Kjetil Kvalsvik 

Instituttleder: Hanne Giæver

Leder teknisk drift: Geir Nygård

	Vararepresentanter:

Personal – og økonomisjef 

Studiesjef 

	Arbeidstakersiden 

Harald Jenssen / Tor Kildal fra høsten 07 (Hovedverneombud)

Kjell Birger Hansen

Rolf Håkon Rensaa

	Vararepresentanter:

Bert Sivertsen

Turi Antonsen

	Representanter med møte- og talerett:

Leder av læringsmiljøutvalget

HMS-systemansvarlig

Studentrepresentant


Arbeidsmiljøutvalget fungerer også som Attføringsutvalg og AKAN-utvalg.

Kontaktpersoner til disse utvalgene er:

Anne Gjerløw  -  attføringskontakt

Kjell Ellingsen – AKAN-kontakt

Arbeidsgiversiden påtok seg ledervervet også i 2007, med direktør som leder. Det var ingen møteaktivitet i AMU mellom februar og november, blant annet på grunn av direktørskifte. Kjell Birger Hansen var sekretær våren 2007.
I november-møtet vedtok AMU at HMS-systemansvarlig er fast sekretær for utvalget.
Høgskolen har bedriftslegeavtale med Narvik legesenter.

Det var bytte av verneombud høsten 2007:
	
	Funksjonstid: 01.10.05-30.09.07
	Funksjonstid: 01.10.07-30.09.09

	Hovedverneombud
	Harald Jenssen
	Tor Kildal

	IHSV
	Charlotte Nyhus
	Charlotte Nyhus

	IDER
	Johnny Tokle
	Jørn Bergvill

	IBDK
	Svein Erik Sveen
	Bjørn Solvang

	IAV
	Turi Antonsen
	Turi Antonsen

	Teknisk drift
	Torill Jektvik Larsen
	Torill Jektvik Larsen

	Øvrig administrasjon
	Unni Trondsen
	Arvid Sølve Urke

	Filial Alta
	John Ivar Nilsen
	John Ivar Nilsen


2. Arbeid i 2007
AMU har hatt 3 møter i 2007, og behandlet 15 saker.

Årsplan 2007:

	tiltak
	frist
	ansvarlig
	Status 

	Revisjon HMS-håndbok (årlig)
	01.02
	A Gjerløw
	Utført

	Årsrapport – AMU (årlig)
	01.02
	K Hansen
	Forslag til årsrapport behandlet i AMU 24.01.08

	Oppfølging Arbeidstilsynets merknader
	01.02
	direktør
	Dette er ikke fulgt opp særskilt i 2007.

	Oppdatering/utvikling av kriseplan
	01.03
	direktør
	Kriseplanen ble vedtatt i desember 2007.

	Medarbeidersamtaler (årlig)
	01.05
	ledere/mellomledere
	Se egen kommentar under.

	Bedriftshelsetjenesten ved HIN – revisjon av opplegg
	??
	personalsjef
	Utsettes til 2008

	Oppdatering av sykefraværsavtaler
	??
	personalsjef
	Utført

	Brannøvelse (årlig)
	??
	G Nygård
	Teoretisk gjennomgang 29.03.07. Brannøvelse høst 07.

	Vernerunder (årlig)
	01.10
	Leder
	Det foreligger dokumentasjon på gjennomførte vernerunder fra 3 av 11 enheter. Dette må følges opp i 2008.

	Personalseminar med HMS-fokus
	01.06
	A. Søraas / A. Gjerløw
	Utsettes til 2008.


Saker fra 2007:

Kriseplan:
Statlige virksomheter fikk høsten 2005 skriv fra departementet om å utarbeide en kriseplan. Direktøren satte ned en gruppe som skulle utarbeide forslag til kriseplan. Gruppen besto av Einar Jæger, leder for Statsbygg, Kenneth Brustad, SSiN, Elena Shelygina, studentrepresentant, Anette Søraas, Kjell Ellingsen og Anne Gjerløw. Gruppen leverte forslag til kriseplan innen fristen 1. april. Forslaget ble deretter sendt ut på høring. Direktøren ved HiN vedtok Kriseplanen i desember 2007. Planen skal erstatte Beredskapsplanen i HMS-håndboka og trykkes opp i papirutgave. 
Ergonomiundersøkelse:
I november/desember fikk vi hjelp av en fysioterapeut fra Narvik bedriftshelsetjeneste til å foreta en ergonomiundersøkelse av arbeidsplassen til ansatte som ønsket det. I alt har 28 ansatte deltatt i undersøkelsen. Vi fikk en skriftlig tilbakemelding etter undersøkelsen i slutten av desember – denne vil bli fulgt opp i AMU i 2008.
Vernerunder / rolleavklaring:

Hovedverneombud ba om revisjon av HMS-håndboken (kap. 7.2 og 7.3) slik at ansvaret for vernerundene blir tydelig. Det er et lederansvar å gjennomføre vernerunder. Likedan er det et lederansvar å sørge for at dokumentasjon fra vernerundene kommer inn i høgskolens HMS-perm. Revisjonen er gjennomført.

Det ser ikke ut til at rutinene for gjennomføring av vernerunder følges opp – det er lite dokumentasjon fra gjennomførte vernerunder. Dette må følges opp i 2008.

Medarbeidersamtaler:

Personalsjef har sendt ut forespørsel på vegne av AMU og bedt om tilbakemelding på om medarbeidersamtaler er gjennomført på de ulike enhetene. Resultat:
	Enhet
	Tilbakemelding

	IDER
	I 2007 var medarbeidersamtalene på ad hoc-basis. Leder har god samvittighet når det gjelder ansatte på bachelorutdanningen, dårligere for lab og master. Han planlegger en strukturert gjennomføring av medarbeidersamtaler innen påske 2008.

	IAV
	Samtaler er ikke gjennomført i 2007, utsettes til ny leder er på plass i 2008.

	IHSV
	Samtaler ble gjennomført våren 2006. Nye samtaler er satt opp i januar / februar 2008.

	IBDK
	Samtaler gjennomført sent på høsten 2006. Planlegger å gjennomføre samtaler våren 2008.

	Bilioteket
	Biblioteket gjennomførte samtaler i november 2007.

	Teknisk drift
	Medarbeidersamtaler ble gjennomført i des 06 / jan 07. Nye samtaler vil bli gjennomført i løpet av våren 2008.

	IT
	Ikke gjennomført samtaler i 2007, men leder gjennomfører samtaler med alle på IT-seksjonen i uke 2-4 i 2008.

	Alta
	Samtaler ble gjennomført våren 2007.

	Personal- økonomi
	Medarbeidersamtaler gjennomført med alle ansatte i nov/des 2007.

	Studieadministrasjonen
	Samtaler er gjennomført med alle (unntatt to). De to resterende tas tidlig i 2008.

	Eksternseksjonen
	Ikke gjennomført i 2007.

	Direktør
	Har gjennomført medarbeidersamtaler.


Videre arbeid med HMS-håndboken:

I 2007 har vi ikke fått gjort noe med til tilgjengeligheten til nettutgaven av HMS-håndboken. Kommentarene fra årsplanen for 2006 står derfor ved lag:

Håndboken må gjøres bedre tilgjengelig i nettutgave, både med hensyn til innplassering i navigasjonsmenyer og som søkbart oppslagsverk (dette er ikke fulgt opp). Vi ønsker et tydelig ikon for håndboka, som er lett å finne.

Rutiner for konflikthåndtering:

Høgskolen har hatt konfliktsituasjoner i 2007 som gjør det naturlig å se på / evt. revidere retningslinjer / rutiner for konflikthåndtering. Dette må følges opp i 2008.

3. HMS-fakta 2007
Antall årsverk: 167,9


Sykefravær i %: 4,81  

Narvik, 22.01.08
For AMU 

Anne Gjerløw
sekretær

”H M S – sertifikat”

